Lidija Liepiņa

Lidija Liepiņa (dzimusi , mirusi ) bija latviešu fizikālķīmiķe.

 Dzīvesgājums 
Dzimusi 1891. gada 4. aprīlī Pēterburgā mežziņa Kārļa Liepiņa (1864-1942) un viņa sievas Katrīnas, dzimušas Šelkovskas (1867-1956) ģimenē. Vēlāk viņas tēvs kļuva par kņaza Goļicina īpašumu pārvaldnieku.
Mācījās L. Rževskas privātajā sieviešu ģimnāzijā, 1909. gadā ieguva krievu valodas un literatūras, matemātikas un franču valodas mājskolotājas tiesības un uzsāka studijas Maskavas Augstāko sieviešu kursu Fizikas un matemātikas nodaļā. Pirmā pasaules kara laikā no 1915. līdz 1917. gadam strādāja Krievijas impērijas armijas Rietumu frontes Ķīmiskās aizsardzības laboratorijā, pētot gāzu absorbciju gāzmaskās. 
1917. gada novembrī Liepiņa absolvēja Maskavas Augstākos sieviešu kursus ar pētījumu par tauku katalītisko sadalīšanu ar sulfonaftēnskābēm. 

No 1920. līdz 1932. gadam viņa docēja Maskavas Augstākajā tehniskajā skolā, līdztekus Berlīnes Universitātes profesora Maksa Bodenšteina laboratorijā pētīja neorganisko slāpekļa savienojumu sintēzi. 1930. gadā viņa sāka strādāt Maskavas Valsts universitātes Ķīmijas institūtā. 1934. gadā viņu ievēlēja par profesori, bet 1937. gadā piešķīra ķīmijas zinātņu doktora grādu. 
Otrā pasaules kara laikā Liepiņa vadīja Koloīdķīmijas katedru Sarkanās armijas Ķīmiskās aizsardzības kara akadēmijā, tad vadīja Vispārīgās ķīmijas katedru Maskavas Valsts Universitātē (1942-1946).

Pēc kara beigām 1946. gadā Liepiņa pārcēlās uz dzīvi Latvijā, strādāja Latvijas Valsts universitātē (1946—1958), pēc tam — Rīgas Politehniskajā institūtā (1958—1972). Līdztekus bija Latvijas Zinātņu akadēmijas Neorganiskās ķīmijas institūta direktora vietniece, no 1946. līdz 1960. gadam vadīja laboratoriju.

 Darbi 
Liepiņa ir publicējusi vairāk nekā 200 zinātnisko rakstu.
 Heuser, Emil; Лиепиня, Лидия; Шилов, Николай Александрович. Химия целлюлозы. Москва: Издание технико-эконом. совета бумажной промышленности. (1923)
 Лепинь, Лидия Карловна; Шилов, Николай Александрович; Вознесенским, Лидия Карловна. К вопросу об адсорбции постороннего газа из тока воздуха. Журнал Русского физ.-хим. Часть химическая. 61 (7) (1929)
 Лепинь, Л.К. Неорганический синтез: Введение в препаративную неорганическую химию. М. ; Л. : Химтехиздат, 1932. - 200 с.
 Лепинь Л.К. Поверхностные окислы угля и адсорбция растворенных веществ. Журнал физ.химии, 1934, вып.2-3, с. 276-280. 
 Лепинь Л.К. Поверхностные соединения и поверхностные химические реакции. Успехи химии, 1940, т. 9, вып. 5, с. 635-642.
 Лепинь, Л.К. Коллоидно-химические явления на поверхности металлов и торможении коррозии в солевых растворах. Известия АН Латвийской ССР, 1949, 11 : 1–16.
 Лепинь Л. К. О кинетике взаимодействия алюминия с водой. Докл. АН СССР, 1954. - 99. - № 1. - С. 117-120.
 Лепинь Л.К., Тетере А.П. О взаимодействии цинка (высокодисперсного) с водными растворами соляной кислоты. Докл. АН СССР 1956. - Т. 111, №3. -С.601-604.
 Лепинь Л.К. Некоторые итоги работ за 20 лет в области химии металлов и их коррозии. Изв. АН ЛатвССР. Сер. хим. 1967. — № 8. — С. 3—11.
 Лепинь Л.К. Кинетика окисления металлов в воде и водных солевых растворах. 3. Механизм реакции металл +вода. Изв. АН ЛатвССР, 1975, № 2., с. 155-168.
 Лепинь Л.К. О гидридном механизме реакции металл+вода. Изв. АН ЛатвССР. Сер. хим. 1978. — № 2. — С. 152—157.
 Джилинский В.В., Локхенбах А.К., Лепинь Л.К. Взаимодействие ультрадисперсного алюминия с водой и водными растворами. Известия АН Латв. ССР. Серия химия. 1986. – № 2., с. 151–161.

 Piemiņa 
Kopš 1991. gada Rīgas Tehniskās universitātes Neorganiskās ķīmijas institūts piešķir Lidijas Liepiņas medaļu. Pie nama Tērbatas ielā 5 atrodama L. Liepiņas piemiņas plāksne.

 Atsauces 

 Ārējās saites 
 Biogrāfija 

Kategorija:1891. gadā dzimušie
Kategorija:1985. gadā mirušie
Kategorija:Latvijas ķīmiķi
Kategorija:Rīgas Tehniskās universitātes darbinieki
Kategorija:Latvijas Universitātes darbinieki
Kategorija:Rīgas Meža kapos apbedītie
Kategorija:Ar Tautu Draudzības ordeni apbalvotie
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:Sociālistiskā Darba varoņi